text: জি৭ সম্মেলনে মোদিকে আমন্ত্রণ বরিসের - Darpanpratidin
  বাড়ি আন্তর্জাতিক জি৭ সম্মেলনে মোদিকে আমন্ত্রণ বরিসের
  দর্পণ ডেস্ক : আগামী জুনে যুক্তরাজ্যে অনুষ্ঠিত হতে যাচ্ছে জি ৭ এর সম্মেলন। ভারতের প্রধানমন্ত্রী নরেন্দ্র মোদীকে সম্মেলনে যোগ দেওয়ার জন্য যুক্তরাজ্য আমন্ত্রিত জানিয়েছে।এ ছাড়া অস্ট্রেলিয়া ও দক্ষিণ কোরিয়াকেও শীর্ষ সম্মেলনে আমন্ত্রণ জানানো হয়েছে।
  জানা গেছে, এবারের জি ৭ সম্মেলনে করোনাভাইরাস মহামারি, জলবায়ু পরিবর্তন এবং উন্মুক্ত বাণিজ্যের মতো বৈশ্বিক ইস্যু নিয়ে আলোচনা হবে।
  শিল্পোন্নত দেশগুলোর জোট জি ৭। জাপান, কানাডা, ফ্রান্স, জার্মানি, ইতালি, যুক্তরাজ্য এবং যুক্তরাষ্ট্র নিয়ে গঠিত একটি সংঘ।ইউরোপীয় ইউনিয়নও জি ৭ এ প্রতিনিধিত্ব করে। এই সাতটি দেশ হচ্ছে আন্তর্জাতিক মুদ্রা তহবিল স্বীকৃত বিশ্বের সাতটি মূল উন্নত অর্থনীতির দেশ।
  যুক্তরাজ্যের প্রধানমন্ত্রী বরিস জনসন জি ৭ শীর্ষ সম্মেলন উপলক্ষ্যে ভারতের প্রধানমন্ত্রী নরেন্দ্র মোদীসহ নেতৃবৃন্দকে এক বিবৃতি পাঠিয়েছেন। যেখানে মহামারি করোনাভাইরাস থেকে উত্তরণে ভবিষ্যতের স্নিগ্ধ, সবুজ করে তোলার লক্ষ্যে একত্রিত হবেন এবং আরও সমৃদ্ধ হওয়ার প্রত্যাশা ব্যক্ত করেছেন। করোনাভাইরাসের বিরুদ্ধে লড়াই নিয়ে ভারত ও যুক্তরাজ্যের মধ্যে ক্রমবর্ধমান সহযোগিতার কথা তুলে ধরে বিবৃতিতে আরও লেখা হয়েছে, "বিশ্বের ফার্মাসি 'হিসাবে ভারত ইতিমধ্যে বিশ্বের ৫০% এরও বেশি ভ্যাকসিন সরবরাহ করে এবং যুক্তরাজ্য এবং ভারত নিবিড়ভাবে কাজ করছে। তিনি জি ৭ এর আগে ভারত সফর করবেন।"